jkorsvik/nowiki_second_scrape_merged huggingface dataset:
Sentralinstitutt for industriell forskning

Sentralinstitutt for industriell forskning (SI) ble etablert 1949 i Oslo og var et norsk senter for tverrfaglig industriell forskning, etablert av NTNF. 
Instituttet flyttet inn i nybygg på Gaustad i 1956, og skiftet etterhvert navn til Senter for industriforskning (SI).
Opprettelsen av SI i tilknytning til Universitetet på Blindern i ble sett på med skepsis ved Norges tekniske høgskole i Trondheim. I kjølvannet av dette ble SINTEF opprettet i Trondheim. Ulike verdisynspunkter og prioriteringer var årsak til en strid mellom en akademisk preget institusjon på den ene siden, og et mer industrielt rettet råd på den andre om hvor sentrum for den teknisk-naturvitenskapelige forskningen skulle ligge. I ettertid kan en si at striden, selv om den til tider var preget av sterke motsetninger og krasse utspill, virket befruktende på «forskningssaken» sett under ett.
I mai 1992 besluttet styrene for SINTEF og SI å fusjonere, og fra nyåret 1993 inngikk derfor SI som en enhet i SINTEF under navnet SINTEF-SI. De tidligere antagonistene var dermed blitt én enhet.
Den første direktør ved Sentralinstitutt for industriell forskning var Alf Sanengen. Ved etableringen hadde SI en fysikkavdeling ledet av Henry Viervoll og en kjemiavdeling ledet av Bjarne Andvord Tønnesen. Instituttet ble senere delt opp i fire seksjoner: metallurgi, kjemi, elektronikk og data. SI ble til dels finansiert ved en generell bevilgning fra NTNF, dels ved prosjekter støttet av NTNF og dels ved oppdrag fra norsk industri. Fysikkavdelingen utviklet i begynnelsen av 1950-årene den første norskbygde datamaskinen NUSSE under ledelse av Thomas Hysing.
Siste direktør som frittstående enhet var Kjell Roderburg (1976–92). Forskningssjef var blant annet Bjørn Pedersen (1967–79), senere professor ved Universitetet i Oslo.


== Eksterne lenker ==
Artikkel av Stig Kvaal
Annen nettside med samme artikkel som over
Om datamskinen NUSSE
I krabbegang

I krabbegang (tysk: Im Krebsgang) er en roman fra 2002 av den tyske nobelprisvinneren Günter Grass. Romanens tema er verdens største sjøfartskatastrofe, senkningen av «Wilhelm Gustloff». Novellen ble oversatt til norsk av Kjell Risvik og utgitt av Gyldendal Norsk Forlag i 2002.
Den hemmelige formelen

Den hemmelige formelen (originaltittel: The Formula) er en tysk-amerikansk krim-thriller fra 1980 regissert av John G. Avildsen. Hovedrollene spilles av George C. Scott og Marlon Brando. 


== Handling ==
Etterforskeren Barney Caine (Scott) etterforsker mordet på en nær venn, og dette leder ham på sporet av en meget verdifull formel som stammer fra de tyske nazistene. Formelen viser seg å være en oppskrift på hvordan det er mulig å fremstille drivstoff på en billig og ressursbesparende måte. Caines liv kommer i fare når oljemagnaten for et større oljeselskap (Brando) setter seg som mål å tilintetgjøre formelen, samt de som vet om dens eksistens.


== Om filmen ==
Filmen ble nominert til en Oscar i kategorien beste Cinematography. Den fikk også den tvilsomme æren av å bli nominert i fire kategorier til Golden Raspberry Awards ved Razzie-seremonien i 1981.


== I rollene ==
(utvalg)

George C. Scott ....  Lt. Barney Caine LAPD
Marlon Brando ....  Adam Steiffel, Chairman Titan Oil
Marthe Keller ....  Lisa Spangler
John Gielgud ....  Dr. Abraham Esau, Director Reich Energy
G.D. Spradlin ....  Arthur Clements
Beatrice Straight ....  Kay Neeley
Richard Lynch ....  General Helmut Kladen/Frank Tedesco


== Eksterne lenker ==
(en) Den hemmelige formelen på Internet Movie Database 
(no) Den hemmelige formelen hos Filmfront 
(sv) Den hemmelige formelen i Svensk Filmdatabas 
(fr) Den hemmelige formelen på Allociné 
(nl) Den hemmelige formelen på MovieMeter 
(en) Den hemmelige formelen på AllMovie 
(en) Den hemmelige formelen på Turner Classic Movies 
(en) Den hemmelige formelen på Rotten Tomatoes 
(en) Den hemmelige formelen på Box Office Mojo
Qeqertarsuatsiaat

Qeqertarsuatsiaat (dansk: Fiskenæsset) er en bygd i Nuuk kommune, sydvest på Grønland. Den ligger mellom hovedstaden Nuuk (Godthåb) og Paamiut, ca. 150 km syd for Nuuk. 
Pr januar 2004 bodde det 273 innbyggere her, og navnet betyr «den ganske store øya». De fikk bygdestatus i 1872. 
Bygda ble etablert i 1754 av den dansk-norske handelsmannen Anders Olsen, som en handelsstasjon. Herifra kunne KGH (Den Kongelige Grønlandske Handel) drive handel med skinn og hvalspekk, med de lokale jaktfolkene. Dette var den femte bygda som ble etablert på Grønland. 
Tradisjonelt har fiske etter torsk vært hovednæringsveien her, men på 1990-tallet sank torskebestanden veldig, inntektsgrunnlaget ble redusert, og bygda mistet mange innbyggere. Etter dette har imidlertid folketallet vært mer stabilt. I dag har Qeqertarsuatsiaat bl.a. skole, bibliotek, kirke, helsestasjon, postkontor, brannstasjon, elverk og eldrehjem. 
I 2007 ble det kjent at det canadiske gruveselskapet True North Gems har begynt prøveboring etter rubiner i Aappaluttoqområdet i Qeqertarsuatsiaat. Det er Fællesrådet vedrørende Mineralske Råstoffer i Grønland som behandler søknader om gruvedrift på Grønland. 


== Referanser ==


== Eksterne lenker ==
Historiske bilder fra Qeqertarsuatsiaat
Norsk selskap skal utvinne rubiner på Grønland
Internet Research Task Force

Internet Research Task Force (IRTF) er en søsterorganisasjon til Internet Engineering Task Force (IETF). Dens uttalte formål er «Å fremme forskning som er av viktighet for utviklingen av fremtidens  Internett, ved å opprette fokuserte, langsiktige og små forskningsgrupper som arbeider med emner relatert til Internetts protokoller, applikasjoner, arkitektur og teknologi».
IRTF er sammensatt av forskningsgrupper som studerer langsiktige spørsmål som angår Internett og beslektede teknologier. Listen over de nåværende gruppene kan finnes på IRTF's nettsted.
IRTF styres av Internet Research Steering Group (IRSG), som korresponderer med den tilsvarende organisasjonen Internet Engineering Steering Group (IESG) på IETF-siden. Lederen for IRTF utnevnes av Internet Architecture Board (IAB) for en periode på to år. IRTF's nåværende leder er Aaron Falk.


== Se også ==
Internettstudier


== Eksterne lenker ==
Internet Research Task Force
RFC 2014 (BCP 8), gir en grundigere beskrivelse av retningslinjer og prosedyrer for IRTF's forskningsgrupper.
Englands geografi

England utgjør østlige og sørlige to-tredjedeler av Storbritannia, pluss offshore øyer hvor den største er Isle of Wight. England grenser til Skottland i nord og til Wales i sør. Det ligger nærmest til det europeiske kontinentet i Storbritannia, adskilt fra Frankrike bare ved et 21 mile (34 km) havgap.
Listen over Englands største byer er debattert fordi i britisk engelsk er den normale betydningen av ordet by «et stadig utbygd urbant område»; dette kan være vanskelig å definere, og andre definisjoner er foretrukket av noen personer for å øke rangeringen av sin egen by. London er den største byen i England. Manchester og Birmingham er lik på andreplass. Et nummer av andre byer, hovedsakelig i den nordlige delen av Storbritannia, er av vesentlig størrelse og innflytelse. Disse inkluderer: Liverpool, Leeds, Newcastle upon Tyne, Nottingham, Bristol, Sheffield, Bradford og Leicester. Hvis man bruker den amerikanske definisjonen for by, vil rangeringen bli: Birmingham, Leeds, Sheffield, Bradford, Liverpool og Manchester. Her er ikke London på listen (Stor-London er en region, og City of London er ørliten), og den ene av de to kandidatene for å være Englands nest største by, Manchester, er ned på sjette. I Storbritannia er denne rangeringsmetoden for byer vanligvis bare brukt av personer som er pålagt å gjøre det.
Kanaltunnelen ved Folkestone forbinder England til Europa og fastlandet. Den engelske-franske grense er midt i tunnelen. Høyeste temperatur målt i England var 38.5°C (101.3 °F) den 10. august 2003 i Kent.


== Elver ==

Themsen
Severn
Trent
Humber
Tyne
Mersey
Dee
AvonSevern er den lengste, engelske elven, med Thames og Trent som henholdsvis andre og tredje. Disse er de tre lengste elvene i Storbritannia.


== Byer ==

De største byene i England er som følger (i alfabetisk rekkefølge):

Birmingham
Bradford
Bristol
Coventry
Derby
(Kingston upon) Hull
Leeds
Leicester
Liverpool
London
Manchester
Newcastle upon Tyne
Norwich
Nottingham
Plymouth
Sheffield
Stoke-on-Trent
Wolverhampton


== Referanser ==


== Se også ==
Storbritannias geografi
Skottlands geografi
Wales' geografi
Den lille piken nederst i veien

Den lille piken nederst i veien (originaltittel: The Little Girl Who Lives Down the Lane) er en fransk-canadisk psykologisk thriller fra 1976 regissert av Nicolas Gessner. Filmen handler om den 13 år gammel piken Rynn som bor sammen med sin forfatter-far på et avsidesliggende sted. Faren er ofte bortreist og jenta må derfor klare seg selv i livet. Hun isolerer seg i huset og flere innpåslitne mennesker som nærmer seg henne forsvinner. Hovedrollen spilles av Jodie Foster, mens sentrale biroller spilles av Martin Sheen og Alexis Smith.
Filmen ble tildelt Saturn Award i klassen beste skrekkfilm og beste kvinnelige skuespiller (Jodie Foster).Den har fått 90 % på Rotten Tomatoes.


== I rollene ==
Jodie Foster .... Rynn
Martin Sheen .... Frank Hallet
Alexis Smith .... Mrs. Hallet
Mort Shuman .... Officer Miglioriti
Scott Jacoby ... Mario
Dorothy Davis ....  Town Hall Clerk
Clesson Goodhue ....  Banksjef


== Referanser ==


== Eksterne lenker ==
(en) Den lille piken nederst i veien på Internet Movie Database 
(no) Den lille piken nederst i veien hos Filmfront 
(sv) Den lille piken nederst i veien i Svensk Filmdatabas 
(fr) Den lille piken nederst i veien på Allociné 
(nl) Den lille piken nederst i veien på MovieMeter 
(en) Den lille piken nederst i veien på AllMovie 
(en) Den lille piken nederst i veien på Turner Classic Movies 
(en) Den lille piken nederst i veien på Rotten Tomatoes 
(en) Den lille piken nederst i veien på Metacritic 
(en) Den lille piken nederst i veien på Box Office Mojo
Université Paris X: Nanterre

Université Paris X: Nanterre er et universitet i Paris. Det ligger i den vestlige forstaden Nanterre, ikke langt fra La Défense.


== Historie ==
Bygningene som huser de samfunnsvitenskapelige fakultetene på universitetsområdet ble bygd på 1960-tallet og fungerte som en utvidelse av Sorbonne. Man valgte å bygge universitetet etter den amerikanske modellen med en campus.
Universitetet ble kjent i 1968 da det var arnested for studentopprøret i Paris og fikk derfor kallenavnene «Nanterre, la folle» (gale Nanterre) og «Nanterre la rouge» (røde Nanterre). Stedet er fortsatt kjent for venstreinspirerte idéer, selv om man de siste årene har sett en viss utjevning.


== Størrelse og fag ==
Nanterre er den nest største campusen i Frankrike etter Nantes. Universitetet har opptil 30 000-35 000 studenter hvert år innen studieretningene samfunnsvitenskap, filosofi, litteratur, historie, språk, økonomi, jus og statsvitenskap.
Universitetet er kjent for sine studier innenfor jus og økonomi, og det anses som et av de beste i landet. Université Paris X har et stort antall utvekslingsstudenter.


== Kjente studenter ==
Nicolas Sarkozy, Frankrikes president og tidligere innenriksminister tok sin master i jus i 1978.
Dominique de Villepin, tidligere statsminister.
Christine Lagarde, tidligere finansminister.
Luc Brisson, filosof.
Olivier Besancenot, presidentkandidat i 2002 og 2007.


== Referanser ==


== Eksterne lenker ==
(en) Offisielt nettsted 
(en) Université Paris Ouest Nanterre La Défense – kategori av bilder, video eller lyd på Commons
Den djevelske hevnen

Den djevelske hevnen (originaltittel: The Evil That Men Do) er en amerikansk action-thriller fra 1984 med Charles Bronson i hovedrollen. Regi er ved J. Lee Thompson.


== Handling ==
Den profesjonelle leiemorderen Holland (Bronson), blir følelsesmessig tvunget til å gjenoppta sitt «yrke» for å knekke en sentralamerikansk regjerings torturregime, da en av hans venner, en søramerikansk journalist, blir drept. Morderen, dr. Molloch (Maher) er den utspekulerte sadisten bak den politiske torturen på uskyldige ofre. Holland utgir seg for å være journalist, og får lokket Molloch ut av sitt hovedkvarter ved å bruke sin myrdede venns hustru og datter som lokkemat. Da Holland kidnapper Mollochs søster blir doktoren tvunget ut på en vill jakt som fører til en forlatt opalgruve, hvor han omsider kommer til å stå ansikt til ansikt med Holland.


=== Om filmen ===
Filmen ble i 1984 forbudt av Statens filmkontroll, men ble senere på 80-tallet utgitt på video i en klippet versjon.


== I rollene ==
(utvalg)

Charles Bronson ....  Holland/Bart Smith
Theresa Saldana ....  Rhiana Hidalgo/Nancy
Joseph Maher ....  Dr. Clement Molloch
José Ferrer ....  Dr. Hector Lomelin
René Enríquez ....  Max Ortiz, Hollands kontakt i Nicaragua
John Glover ....  Paul Briggs, U.S. Embassy
Raymond St. Jacques ....  Randolph, Mollochs livvakt
Antoinette Bower ....  Claire, Mollochs søster


== Eksterne lenker ==
(en) Den djevelske hevnen på Internet Movie Database 
(no) Den djevelske hevnen hos Filmfront 
(sv) Den djevelske hevnen i Svensk Filmdatabas 
(da) Den djevelske hevnen i Danmark Nationale Filminstitut 
(fr) Den djevelske hevnen på Allociné 
(nl) Den djevelske hevnen på MovieMeter 
(en) Den djevelske hevnen på AllMovie 
(en) Den djevelske hevnen på Turner Classic Movies 
(en) Den djevelske hevnen på Rotten Tomatoes 
(en) Den djevelske hevnen på Metacritic 


=== Nett-TV ===
filmtrailer
Isaac Slade

Isaac Slade (født 26. mai 1981 i Denver, Colorado) er en amerikansk musiker. Han startet gruppen The Fray sammen med Joe King i 2002. Han er vokalist og pianist i bandet. Han begynte å synge da han var 8 år, og har spilt piano siden han var 11 år. Før The Fray ble startet, var han i bandet Ember sammen med Ben Wysocki og Dave Welsh. Han har jobbet på Starbucks, en café, i flere år.


== Referanser ==


== Eksterne lenker ==
Offisielt nettsted 
(en) Isaac Slade på Internet Movie Database 
(en) Isaac Slade på Discogs 
(en) Isaac Slade på MusicBrainz 
(en) Isaac Slade på Songkick 
(en) Isaac Slade på Last.fm 
(en) Isaac Slade på AllMusic
Donald Faison

Donald Faison (født 22. juni 1974 i New York) er en amerikansk skuespiller av nigeriansk herkomst. Han er mest kjent for sin rolle som dr. Christopher Turk i TV-serien Scrubs.  Før han fikk rollen i Scrubs var han kjent som Murray Lawrence Duvall i filmen Clueless fra 1995, og i den etterfølgende TV-serien med samme navn, som gikk fra 1996 til 1999). I 1995 spilte han i filmen Waiting to Exhale, og samme år hadde han også en betydelig rolle i New Jersey Drive.


== Filmografi (ufullstendig) ==


== Referanser ==


== Eksterne lenker ==
Donald Faisons offisielle nettsted
(en) Donald Faison på Internet Movie Database 
(sv) Donald Faison i Svensk Filmdatabas 
(da) Donald Faison på Scope 
(da) Donald Faison på Scope 
(fr) Donald Faison på Allociné 
(en) Donald Faison på AllMovie 
(en) Donald Faison hos Rotten Tomatoes 
(en) Donald Faison hos The Movie Database 
(en) Donald Faison hos Behind The Voice Actors
Dave Welsh

Dave Welsh (født 15. august 1984 i Tucson, Arizona) er en amerikansk musiker. Han spiller gitar i bandet The Fray. 
Tidligere har han spilt i bandet Ember sammen med Ben Wysocki og Isaac Slade.


== Eksterne lenker ==
(en) Dave Welsh – kategori av bilder, video eller lyd på Commons 
(en) Dave Welsh på Discogs 
(en) Dave Welsh på MusicBrainz 
(en) Dave Welsh på Songkick 
(en) Dave Welsh på AllMusic 
(en) Dave Welsh på AllMusic 
(en) Dave Welsh på AllMusic
Ben Wysocki

Ben Wysocki (født 26. november 1984 i Colorado) er en amerikansk musiker. Han er trommeslager i bandet The Fray. Han spilte tidligere i bandet Ember sammen med Isaac Slade og Dave Welsh. 


== Referanser ==


== Eksterne lenker ==
(en) Ben Wysocki på Internet Movie Database 
(en) Ben Wysocki på Discogs 
(en) Ben Wysocki på MusicBrainz 
(en) Ben Wysocki på AllMusic 
(en) Ben Wysocki på AllMusic
Blakstad videregående skole

Blakstad videregående skole lå i Froland kommune, i Aust-Agder fylke. Skolen var lokalisert to steder, Blakstad og Skarsbru.
Lokalitetene på Blakstad lå på tettstedet Blakstad, ca. 10 km fra Arendal, og ca. 1 km fra Osedalen som er kommunesenteret i Froland kommune. Her lå hovedadministrasjonen og elevinternatet.
Lokalitetene på Skarsbru ligger på Skarsbru ca. 5 km unna. Skolen ligger nær Songeelva, og har NAF glattkjøringsbane og Skarsbru trav – og ridebane som nærmeste naboer. Her finner man yrkessjåførtilbudene og  øvingsområder for Anleggsteknikk og Transport og logistikk. Vg3 Anleggsmaskinmekaniker holder også til på Skarsbru.  
Skolen hadde ca. 110 ansatte og ca. 300 elever. I tillegg var et kurs- og ressurssenter en integrert del av skolen, og hadde ca. 350 kursdeltakere årlig.


== Skolens opplæringstilbud ==
Anleggsmaskinmekaniker
Anleggsteknikk
Arbeidsmaskiner
Bygg- og anleggsteknikk
Byggteknikk
Klima-, energi- og miljøteknikk
Transport og logistikk


== Skolens historikk ==
Blakstad videregående skole forløper startet opp i 1933, som en privat snekkerskole drevet med tilskudd fra fylke. Skolen ble kalt Aust-Agder husflids- og håndverkerskole. I 1938 overtok fylket og skolen fikk navnet Aust-Agder fylkesarbeidsskole. Skolen ble underlagt Landbruksdepartementet. 
I 1952 ble skolen overført til Kirke- og undervisningsdepartementet og skiftet status fra arbeidsskole til yrkesskole. Skolen endret navn til Aust-Agder fylkes yrkesskole for håndverk og industri. I 1962 endret den navn til Aust-Agder fylkes yrkesskole. To år senere overtok fylket ansvaret for de videregående skolene og skolen endret navn til Blakstad yrkesskole.I 1994 ble navnet endret til Blakstad videregående skole. 
Dette het skolen til den ble slått sammen med Sam Eyde videregående skole 1. januar 2013.


== Arkivet ==
Arkivet etter skolen befinner seg på KUBEN i Arendal. Arkivet omfatter bl.a. møtebøker, journaler, saksarkiv, noen fotografier samt elev- og personalinformasjon.


== Referanser ==


== Eksterne lenker ==
Blakstad vgs' egne nettsider
(no) Arkiv etter Blakstad videregående skole på Arkivportalen
Den ville biljakten

"The Italian Job" omdirigerer hit. For 2003-versjonen av denne filmen, se The Italian Job (2003)
Den ville biljakten (originaltittel: The Italian Job) er en britisk action-krim-komedie fra 1969 regissert av Peter Collinson. Filmen handler om en gruppe britiske kriminelle som iverksetter et storstilt kupp i Milano, Italia. Hovedrollen spilles av Michael Caine, mens sentrale biroller innehas av Noël Coward, Benny Hill, Raf Vallone og Tony Beckley.


== Handling ==
Charlie Croker er nettopp sluppet ut etter to års fengsel og er nå igang med en genial plan for århundrets kupp i Torino. Hjulpet av sin medsammensvorne, mesterskurken Mr. Bridger, drar Charlie av gårde med et topplag av skurker og tre hurtige Mini-Morriser for å stikke av med 4 millioner dollar. Men med politiet og mafiaen i hælene oppdager Charlie at det å stjele pengene var barnemat sammenlignet med det å komme seg unna med dem. En høydramatisk biljakt oppstår i forbindelse med flukten.


== Om filmen ==
Filmen huskes kanskje særlig for den spektakulære biljakten i siste del av filmen. 
Den ville biljakten ble godt mottatt av kritikerne og har fått 81 % på Rotten Tomatoes.I 2003 kom en nyinnspilling med Mark Wahlberg i en av hovedrollene.


== I rollene ==
(utvalg)

Michael Caine ....  Charlie Croker
Noel Coward ....  Mr. Bridger (as Noël Coward)
Benny Hill ....  Professor Simon Peach
Raf Vallone ....  Altabani
Tony Beckley ....  Freddie
Rossano Brazzi ....  Beckerman
Margaret Blye ....  Lorna (as Maggie Blye)
Irene Handl ....  Miss Peach
John Le Mesurier ....  Governor
Fred Emney ....  Birkinshaw


== Referanser ==


== Eksterne lenker ==
(en) Den ville biljakten på Internet Movie Database 
(sv) Den ville biljakten i Svensk Filmdatabas 
(da) Den ville biljakten i Danmark Nationale Filminstitut 
(fr) Den ville biljakten på Allociné 
(nl) Den ville biljakten på MovieMeter 
(en) Den ville biljakten på AllMovie 
(en) Den ville biljakten på Turner Classic Movies 
(en) Den ville biljakten på Rotten Tomatoes 
(en) Den ville biljakten på Metacritic
Dag Walter Søby

Dag Walter Søby (født 28. april 1963) er en norsk bonde og lokalpolitiker fra Krf. Han har vært varaordfører i Skiptvet siden 2. oktober 2007.


== Referanser ==
Svein Olav Agnalt

Svein Olav Agnalt (født 20. juli 1949) (Ap) er en norsk politiker som representerer Arbeiderpartiet. Han var ordfører i Skiptvet kommune  fra 2007 til 2019.
Han ble valgt inn i kommunestyret første gang i 1971 og har en variert politisk erfaring, blant annet fra AUF Østfold. Han har også vært medlem av fylkestinget i Østfold, medlem av fylkesstyret for Arbeiderpartiet i Østfold og vararepresentant til Stortinget. Før han ble ordfører hadde han også erfaring som varaordfører i tolv år. 
Han har bakgrunn som journalist. Fra 1975 til 1978 var han ansatt i NBBL, siden ble han redaktør av Østfold-Posten i Askim fram til 1985. Før han ble ordfører var han daglig leder i Norsk Dekor AS.


== Referanser ==


== Eksterne lenker ==
(en) Svein Olav Agnalt – kategori av bilder, video eller lyd på Commons 
(no) Svein Olav Agnalt hos Stortinget 
(no) Svein Olav Agnalt hos Norsk senter for forskningsdata
Truls Jenssen

Truls Jenssen (født 28. juni 1961) er en norsk fotballtrener og tidligere spiller. Han ble cupmester for Tromsø i 1986. Han ble senere trener for både Sogndal og Tromsdalen. Og skrev i 2007 en toårskontrakt med TIL om en jobb som spillutvikler.
Truls Jenssen er far til Ruben Yttergård Jenssen.


== Referanser ==


== Eksterne lenker ==
(en) Truls Jenssen – Transfermarkt 
(en) Truls Jenssen – FBref 
Truls Jenssen på TILs hjemmeside
Varmeflaske

En varmeflaske er en beholder som er fylt med varmt vann og forsegla med en propp. Varmeflasker brukes til å gi varme i for eksempel senga eller på en bestemt del av kroppen. 
Beholdere med varme i senga ble brukt allerede så tidlig som 16. århundre. De tidligste versjonene inneholdt varmt kull. Disse sengevarmerne ble brukt til å varme opp senga før man la seg.
Beholdere med varmt vann ble også snart brukt, med den fordelen at den kunne være sammen med den sovende i senga. Før oppfinnelsen av gummi som kunne tåle varmen, var disse beholderne laga av forskjellige materialer, som f. eks. sink, glass, keramikk eller tre. For å hindre brannskader, ble varmeflasker av metall innpakket i tøy.
Dagens varmeflasker er produsert i naturgummi eller PVC, etter en design patentert av den kroatiske oppfinneren Slavoljub Eduard Penkala.